
Dialuna 18 September 2023 


E vel y Wever-Úroes 


PROME MINISTER 


Gabinete Wever-Croes a priminti, y a cumpli! 


EDIFICIO DI BUREAU INTERNE DIENSTEN 
MAGAZIJN, A WORDO COMPLETAMENTE 
REMODELA 


d 4 A 3 
Y X — i Ó 
pS = > $ £ 
hÀ 
j) ki 
wi FAR y . 
q A Í 
- y 
e | 


Diabierna atardi, Prome Minister Evelyn Wever-Croes a ricibi 
e yabi di e edificio completamente remodela di Bureau Interne 
Diensten (BID) / Magazijn. Prome Minister a indica cu tempo el 
a bira e minister encarga cu BID Magazijn, e la haci un bishita 
na e edificio, pa mira e circunstancianan cu e empleadonan 
tabata traha aden. Na e momento ey, el a haci un promesa 
na cada un di nan, cu e lo percura, como Minister encarga, pa 
drecha e edificio y hacie un luga di trabou mas eficaz. Awe cu 
hopi orguyo, Prome Minister ta ricibi e yabi di su promesa haci 
y cumpli. 


Prome Minister a indica cu BID / Magazijn ta e luga encarga pa 
cumpra y maneha tur producto necesario pa tur departamento 
di gobierno. E productonan aki ta varia di pen, potlood, y 
papel, te na productonan di limpiesa. Gobierno no solamente 
a remodela e edificio sino a traha un magazijn hopi mas grandi 
pa nan, creando oportunidad pa amplia e cantidad di compra. 
Cu e opcion pa cumpra na cantidadnan mas grandi, e prijs di 
producto lo baha, faboreciendo asina e caha di gobierno. Tambe 
esaki lo yuda na sirbi e necesidadnan di tur e departamentonan 
di gobierno mas eficiente. 

'E compromiso di Gobierno ta pa percura cu tur empleado 
publico tin un espacio comfortabel pa traha aden, creando 
asina un ambiente mas bunita y agradabel. Mi ta spera cu e 
edificio nobo aki, crea e ambiente y motivacion necesario pa 
cada empleado sigui sirbi tur e departamentonan di gobierno 
y comunidad en general, di e mes manera di loke nan ta bin 
ta haciendo. Mi ta gradici BID, DOW, y VKH (Van Kessel 
Havenbouw) pa por a haci e proyecto aki posibel. Tambe na 
cada empleado cu a traha pa afias largo den circunstancianan 
menos agradabel, hopi pabien cu boso edificio nobo y un danki 
di curason pa e trabou cu boso ta bin ta eherciendo” Prome 
Minister a expresa. 

Continuacion POTRETNAN DI BUREAU INTERNE DIENSTEN/MAGAZIJN.... 
n 
TV 

Prome Minister Evelyn Wever-Croes: 


PROME MINISTER DI ARUBA TA DUNA UN 
SPLICACION DI RAFT Y NEGOSACION CU HULANDA 


Den conferencia di prensa di Gobierno 
di Aruba, dialuna mainta, Prome Minister 
Evelyn Wever-Croes a elabora riba Raft 
y negosacion cu Hulanda. Un tema cu 
ta hopi actual pa motibo cu na Oktober 
2023 e debe cu pais Aruba a presta for 
di Hulanda di AWG. 916 miyon ta vence 
y sea nos mester paga of refinancia. 


HULANDA TA DISPUESTO PA 
REFINANCIA 

Prome Minister a indica cu Hulanda ta 
dispuesto pa refinancia mescos cu si 
Aruba lo mester a bav busca e fiansa riba 
mercado internacional y a pone e oferta 
esey pa (1) un periodo di 20 afia, (2) na 
interes di 6-8%, probablemente 6.5%. 
Pero den e oferta aki, riba e placa aki, 
Hulanda mes ta paga 3% pa e fiansa, 
y ta fia nos e na 6%, pues nan ta gana 
3% riba e fiansa aki. Si e fiansa ta pa 20 
afia, nan lo gana mas di 300 miyon florin 
di nos pagadonan di impuesto. Esaki, 
Prome Minister a remarca, no ta ayudo 
segun nos statuut. Ayudo segun statuut 
ta pa baha e interes. Hulanda den e caso aki lo gana hopi 
placa riba nos. 


CONDICION 

Hulanda a indica cu e ta dispuesto pa baha e interes te na 
3.2%, pero cu como condicion pa kita e supervision financiero 
for di man di pais Aruba, Gobierno di Aruba y Parlamento y 
traspasa esaki pa Reino, den un rijkswet, e RAft. Esaki ta asina 
na Sint Maarten y Corsou for di aña 2010. Den varios ocacion, 
Gobierno di Aruba a splica Hulanda cu no tin confiansa cu un 
rijkswet lo funciona pa Aruba. Un Rijkswet lo kibra e economia 
di Aruba y lo stroba crecemento di nos pais. Nos por compara e 
crecemento di Aruba cu esun di Corsou y St Maarten cu desde 
2010 tin e Rijkswet, por mira e diferencia. Ademas, Corsou y 
St Maarten a haya dispensacion di nan debe ora nan a haya 
e rijkswet, siendo cu pa Aruba awor Hulanda kier un rijkswet 
pero no kier duna ningun dispensacion pa loke ta trata debe 
di Covid. 


ARUBA SURPLUS Y TA PAGANDO DEBE 

Aruba ta un pais autonomo, y nos a demostra cu prueba cu e 
supervision manera e ta awor, den man di Aruba, ta funciona. 
Aruba ta e unico pais den Reino cu tin surplus, y ta pagando 
debe. Nos debe nacional ya a baha di 96.6% na 2022, pa 

88.3% comienso di e aña aki, y lo sigui baha pa 82% otro aña. 
E meta ta pa na 2031 e ta na 70%. “Nos no kier pa e desaroyo 
aki kibra pasobra si nos economia kibra, nos no lo genera 
surplus y lo no por page debe bek”, Prome Minister a remarca. 


EVALUACION DI ALGEMENE REKENKAMER DI HULANDA 
Prome Minister a menciona un otro argumento cu ta Algemene 
rekenkamer di Hulanda cu a evalua e funcionamento di e 
rijkswet similar na Corsou y Sint Maarten y a conclui cu e 
rijkswet ey ta stroba desaroyo socio-economico di e paisnan. Y 
a urgi Hulanda pa evalua e funcionamento di Raft. Esey a pone 
tambe cu Hulanda a dicidi cu lo mester evalua e rijkswet su 
funcionamento. E evaluacion aki no a tuma luga ainda. Aruba 
a pidi tambe pa evalua e LAft y CAft na Aruba. Esaki tampoco 
a tuma luga ainda. Despues cu e evaluacion aki tuma luga, 
Aruba lo dicidi tambe den cua direccion lo sigui cu supervision 
financiero. 


“E condicion aki pa baha e interes na 5.1% pa e siguiente dos 
añanan, y si despues nos duna nan € rijkswet nan lo bahe 
na 3.2%. Esaki ta un condicion cu Gobierno tawata tin hopi 
problema cu ne y no por a acepta. Sinembargo pa necesidad 
nos mester a acepta esaki na fin di aña 2020 y despues atrobe 
na aña 2021”, Prome Minister a indica. 

Mill Arcade 


MINISTER 


Diasabra ultimo a tuma luga e di dos edicion di Baki den Bario 
na Santa Cruz. Baki den Bario, cu ta forma parti di campafia 
nacional ‘Limpi Limpi”, ta un evento unda ta pone baki di 
desperdicio na diferente districtonan rond di Aruba. 


E meta di e evento aki ta pa conscientisa nos poblacion riba 
separacion di desperdicio v e importancia di esaki. Pues 
ora di separa desperdicio, nos ta yuda e procesamento di 
reciclahe cana mas eficiente y alabes, ta percura pa menos 
contaminacion den nos medio ambiente. 


Diasabra ultimo entre 7'or pa 11'or di mainta un cantidad 
grandi di persona y segun nos calculacionnan alrededor di 
500 auto, a bin haci uzo di e oportunidad pa trece desperdicio 
pa procesamento. A logra colecta alrededor di 70 baki di 
desperdicio separa cual entre nan desperdicio di construccion, 
metal, e-waste, greenwaste, bulkwaste, taira y hasta carton. 


Ministerio di Naturalesa ta sumamente contento cu e cantidad 
significante di desperdicio cu a ser colecta y awor lo por wordo 
procesa debidamente. Esaki ta desperdicio di cual un gran 
parti por a termina den nos naturalesa. 


E recepcion excepcional di Baki den Bario ta un muestra cu 
nos comunidad ta dispuesto di adopta practicanan sostenibel. 
Separacion di desperdicio ta un concepto relativamente nobo 
den nos comunidad y ta algo cu lo tuma cambio di mentalidad 
pa por implementa structuralmente. 


Minister Arends ta recorda tur esnan cu ta desea di haci uzo di 
Baki den Bario pa haci e preparcionnan necesario den dianan 
binidero. Den e manera ki por evita di yega laat na e evento y 
no logra deposita desperdicio. Esnan cu a prepara di antemano 
a hasta logra pasa Baki den Bario mas cu un biaha entre 7'or 
pa 11'or di mainta. 


Tambe un recordatorio cu durante cada evento di Baki den 
Bario lo tin un stand di FPNC (Fundacion Pa Nos Comunidad) 
unda cu lo acepta articulonan den bon estado cu por haya di 
dos uzo cerca un dofio nobo. Articulonan acepta ta, entre otro, 
muebles, pafia y co'i hunga. 


Adicionalmente, Serlimar lo tin un stand unda su clientenan 
por bin regla nan cuenta di pago y solicita transportacion di 
nan desperdicio den caso cu no por logra trece. E servicio di 
transportacion di desperdicio, tambe ta telefonicamente. 


E siguiente edicion di Baki den Bario lo tuma luga dia 7 di 
october den districto di Noord y lo conitnua te dia 16 di 
december 2023 den tur otro districto. Pa mas informacion 
tocante e desperdicio cu ta wordo acepta y e fechanan por 
bishita https://trashtocasharuba.org/limpilimpi . 

Diamars mainta Minister Oduber a atende e apertura di e di 38 
afia di afia Parlamentario. Den esaki nos Gobernador a hiba 
un discurso hopi elocuente y na su lugar den e ocacion aki. 
Den su discurso Gobernador a enfoca riba e perspectivanan 
economico cu ta wordo brinda pa e maneho di Gobierno. E 
refleha tambe riba e retonan cu tin pa cu salud mental. A papia 
di e crecemento economico y tambe di e innovacion cu tin 
den cuido medico. Gobernador a trece un mensahe positivo di 
trahamento hunto. 

MINISTER 


HOPI OCUPA PA 
MINISTERIO DI TURISMO V SALUD 


Manera ta custumber Minister di Turismo v Salud Publico ta 
duna un resumen di e siman tras di lomba. Siman pasa tabata 
un siman ocupa caminda tabata tin e aña Parlamentario cu e 
tuma lugar. Tambe a anunica e continuacion di e proyecto di 
Malmok Boardwalk. 


Diahuebs Minister Oduber a duna un conferencia di prensa 
caminda e la anuncia e continuacion di e proyecto di Malmok 
Boardwalk. Un proyecto cu a wordo parti den 6 diferente fase. 
E fase 1 y 2 di e proyecto aki ya caba a keda entrega. Awor lo 
bay continua cu fase 3 y 4 di e proyecto aki. FASE 3 (2023). 
Den fase 3 di e proyecto di Malmok Boardwalk lo bay embeyece 
e area na comienso di e boardwalk y unda tin e pasarela di 
palo cu flora, pergola y banki. FASE 4 (2024). Den fase 4 di e 
proyecto lo bai conecta e boardwalk cu Ritz Carlton plantanto 
palmanan di coco na banda. 


Despues lo bay continua cu e fase 5 y 6 caminda lo bay 
conecta e boardwalk di Marriott te cu Radisson Blue. Pa asina 
por entrega henter e proyecto manera inicialmente a wordo 
planifica den diferente fase. E mandatario ta hopi contento cu 
lo bay continua cu fase 3 y 4. E meta di e boardwalk semper 
tabata pa mehora e seguridad di e area pa ambos turista y 
localnan. Danki na e boardwalk tur hende por ta mas sigur ora 
nan, sea cana of core bais riba e caminda panoramico aki di 
nos isla. 

Un otro bunita proyecto cu ta wordo financia pa Tourism Product 
Enhancement Fund (TPEF). 

Minister Dangui Oduber: 


DEN SIMPOSIO DI CARDIOLOGIA A REFLEHA 
RIBA E PROME 5 ANA DI “INTERVENTIE 
CARDIOLOGIE” NA ARUBA 


Diasabra mainta Minister di Turismo v Salud Publico 
sr. Dangui Oduber a haci apertura di e simposio di 
cardiologia. Un simposio hopi importante caminda 
nan a splica con Percutane Coronaire Interventie 
'PCI' a bira un realidad na Aruba desde afia 2018 
V cuanto pashent a wordo trata haciendo uzo di e 
tecnologia aki. 


PCI ta e nomber general pa trata arterianan 
coronario estrechà usando hermentnan riba e punto 
di un catheter. E introduccion di proceduranan di 
PCI na Aruba tabata tin un impacto substancial den 
nos sistema di cuido di salud. Minister Oduber ta 
orguvoso di bisa cu e desarovo aki a v ta dunando 
nos localnan acceso na e miho cuido coronario 
cu tin. Minister Oduber a sigui bisa cu prome cu 
afia 2018 hopi ta esnan cu mester a bay busca 
nan salud na Colombia ora ta trata di PCI. Awor cu 
tur esaki ta wordo haci na Aruba mes, e pashent 
no mester bay den exterior mas, e ta keda mas 
serca di su famia. E pashent ta sinti su mes mas 
comfortabel cu ta yuda hopi den e processo di 
recuperacion. Tambe e PCI local a yuda na mitiga 
e crecemento di gastonan di AZV relaciona cu e 
crecemento den necesidad na e typo di tratamento 
aki causa dor di entre otro e embehesemento di 
nos pueblo. 


Di inicio Ministerio di Salud Publico a sostene e 
vision di dr. Lacle pa realisa un centro di PCI. E 
partnership cu Amsterdam UMC y Onze Lieve 
Vrouwe Gasthuis (OLVG) sigur tabata hopi 
importante pa realisa e vision aki. Danki na e centro 
aki a scapa hopi bida cu PCI cu por a wordo haci 
aki na Aruba mes. 


E mandatario a gradici dr. Lacle pa su vision y 
iniciativa. Un danki tambe na tur e cardiologonan, 
tur e profesionalnan cu ta traha den e centro pa 
tur e bida nan cu nan a scapa durante e ultimo 5 
añanan. 


Finalmente e Minister Oduber a gradici dr. Lacle 
y dr. Dennert pa organisa un bunita simposio. E [a 
tabata hopi interesante y informativo, e ta demostra 
e calidad di cuido cu nos ta ofrece na Aruba. 

MINISTER ENDY CROES A FIRMA UN MEMORANDUM 


VU 


OF UNDERSTANDING (MOU) CU EDUCATIONUSA 


Brindando mas oportunidad na nos studiantenan pa continua cu nan 
estudio avansa na Merca 


Diahuebs atardi, den un conferencia di prensa a tuma luga 
relansamento di EducationUSA. Na mes un momento Minister 
Endy Croes a firma un Memorandum of Understanding (MoU) 
cu Consul General di Merca staciona na Curacao, Sra. Margv 
Bond. E acuerdo aki ta habri porta pa e studiantenan di Aruba y 
ta brinda nan mas oportunidad pa por continua estudio avansa 
na merca pa un bon tarifa. 


EducationUSA Aruba ta un centro internacional cu ta brinda e 
studiantenan cu ta continua cu nan estudio avansa na Merca 
conesho, informacion, guia y sosten. EducationUSA Aruba 
tin un kantoor na Aruba den e edificio di JFK Center. Tambe 
presente na e ocasion aki, tabata Prome Minister Evelyn 
Wever — Croes, directora di Departamento di Ensefiansa Sra. 
Anne Marie Proveyer - Groot, inspector general di Ensefiansa 
Sr. John Hessen, miembronan di Consul General di Curaçao, 


conseheronan di EducationUSA y demas invitadonan special. 
Durante e ceremonia Minister Endy Croes y Consul General di 
Merca Sra. Margy Bond a hiba palabra. 


Minister Endy Croes a enfatisa cu e MoU aki, lo duna espacio 
pa traha hunto, stimula, inspira y motiva nos studiantenan cu 
tin e posibilidad pa continua cu nan estudio na Merca. Tambe, 
promove y/of crea un plataforma mas grandi y oportunidad pa 
nos studiantenan por continua nan estudio avansa na Merca. 
Na Merca e programanan ta diferente y progesivo. Sigur esaki 
ta yuda ora e studiante finalisa nan estudio pa e “brain gain”. 
E studiantenan ta bin bek pa contribui cu Aruba y yuda nos 
pais sigui desaroya. "Esaki ta e vision y nos ta contento cu e 
firmamento di e MoU aki”, Minister Endy Croes a expresa. Pa 
conclui, mandatario di Ensefiansa ta felicita Pueblo di Aruba, 
alabes ta gradici Consul General Sra. Margy Bond y su ekipo. 

Minister Endy Croes: 


DEPORTIV 


E compania profesional di Merca AstroTurf a presenta nan trabou na 
Minister di Deporte 


Recientemente, Minister di Ensefiansa y Deporte Endy Croes 
a haci un “sight visit” na Compleho Deportivo Guillermo 
Prospero Trinidad na Dakota. Manera ta conoci, e stadion na 
Dakota ta den proceso di renobacion desde algun luna atras. 
Tin hopi trabou ta tumando luga na e stadion y ta trahando 
cu ful swing pa por keda cla completamente cu e trabou e 
aña aki. Un compania profesional di Merca a bin Aruba pa a 
aloca e yerbe artificial nobo na Compleho Deportivo Guillermo 
Prospero Trinidad. 


Diahuebs ultimo, e compania profesional AstroTurf a finalisa 
cu nan trabou y entrega Minister Endy Croes un certificacion 
cu garantia di ocho (8) aña pa e trabou cu nan a haci. Tambe 
presente na e ocasion special aki tabata Ministerio di Deporte 
e representantenan di Fundacion Facilidadnan Deportivo 
(FFD) y e empleadonan cu a haya training pa e mantencion 
di e yerbe artificial. Otro siman e representantenan di FIFA 
lo ta na Aruba pa certifica e trabou aki. Minister Endy Croes 


ta gradici AstroTurf pa e trabou sublime cu nan a haci. Sigur 
cu esaki ta un tremendo noticia pa nos deportistanan y pa e 
federacion di futbol. Masha pabien Aruba! 

CENTRAL BUREAU OF STATISTICS 


Entrante 15 di september 2023 te cu fin di october 2023, Oficina 
Central di Estadistica (CBS) conhuntamente cu Departamento 
di Labor y Investigacion (DAO) y Centrale Bank di Aruba (CBA) 
lo ehecuta e Encuesta di Forsa Laboral 2023 (LFS2023). E 
LFS2023 tin como meta principal pa haya un bista detaya 
y actual di e mercado laboral di Aruba. Tambe lo colecta 
informacion di e caracteristicanan di personanan cu ta participa 
y tambe di esnan cu no ta participa na e mercado laboral. Di 
e forma aki por haci analisis profundo di e composicion di e 
mercado laboral di Aruba y tambe por compila indicadornan 
importante, manera e.o. e tasa di empleo y desempleo na 
Aruba, e grado di participacion di hende homber y hende 
muhe na e mercado laboral y e nivel di educacion di esnan cu 
ta emplea y no ta emplea. 


Un total di 4.050 hogar lo wordo bishita Un team di 27 
encuestador lo acerca un total di 4.050 hogar cu a wordo 
selecciona for di e base di datonan di adres di CBS. E hogarnan 
aki ta parti rond di Aruba. Encuestadornan lo acerca hogarnan 
individualmente durante di un periodo di 6 siman. Cuminsando 
for di 8'or di mainta encuestadornan lo ta hasiendo encuesta 
te cu 8'or di anochi. Na momento di acerca un hogar, un 
encuestador mester identifica su mes cu un badge. Riba e 
badge aki tin su nomber, su potret, e logo di CBS, DAO, CBA 
y e LFS2023. Tur encuestador lo haya tambe un poloshirt cu 
e logo di LFS2023. Si acaso un encuestador no tin e poloshirt 
di LFS2023 bisti, semper e por identifica su mes cu e badge. 


E cuestionario di LFS2023 Na comienso di e cuestionario lo haci 
algun pregunta basico na tur persona den e hogar. Despues, 
lo sigui cu preguntanan specifico tocante e forsa laboral. E 
preguntanan aki lo wordo haci solamente na personanan di 15 
afia bay ariba. E motibo tras di esaki ta cu segun principionan 
di e Organisacion Internacional di Labor (ILO), tur persona 15 
afia bay ariba ta wordo considera como parti di e forsa laboral 
di un pais. Mester enfatisa cu e ta sumamente importante pa 
tur persona di 15 afia of mas participa na e encuesta, sea 
nan ta emplea, no emplea of nan no ta activo riba e mercado 


ENCUESTA FORSA LABORAL 2023 

CENTRALE BANK VAN ARUBA 

LABOR FORCE SURVEV 2023 


laboral (por ehempel pa motibo cu nan ta bavendo scol of, den 
caso di adultonan mavor, va nan ta pensiona). Di e forma aki 
por hava un bista completo di tur esnan cu ta forma parti di e 
forsa laboral di Aruba. 


E cuestionario ta contene preguntanan riba e temanan di 
importancia pa e mercado laboral, entre otro: educacion, 
funcion, sector na unda ta emplea, orarionan di trabou, etc. Un 
tema nobo cu a wordo inclui den e cuestionario di e LFS2023 
ta e balansa entre trabou y tempo liber/tempo pa famia. E 
cuestionario lo wordo completa den un forma digital (pa medio 
di un tablet). 


Privacidad Mester enfatisa cu tur informacion lo wordo 
procesa anonimamente y lo wordo publica solamente den 
forma agrega. E informacion colecta lo yuda esnan encarga 
cu stipulacion y ehecucion di maneho riba tereno laboral pa 
haci esaki cu mas efectividad y basa riba datonan actual di 
Aruba. E informacion colecta tambe lo sirbi pa informa esnan 
den sector priva como tambe esnan den sector di ensefiansa 
y investigacion, y e publico en general di e desaroyonan mas 
recien riba e mercado laboral di Aruba. 


E privacidad di cada hogar y cada persona cu ta participa na e 
LFS2023 ta wordo garantiza pa e team di investigacion (CBS, 
DAO y CBA). E informacion colecta lo contribui na duna un 
bista completo di e desaroyonan actual riba e mercado laboral 
di Aruba. Pesey e participacion di cada hogar y cada persona 
cu wordo acerca pa nos team di encuestadornan ta esencial! 


Nos ta gradici tur hogar y tur persona di antemano pa nan 
participacion na e LFS2023. Pa mas informacion tocante e 
Encuesta di Forsa Laboral 2023 por tuma contacto libremente 
cu e team di CBS/DAO di dialuna pa diabierna durante ora 
di oficina (7:30 am - 4:30 pm), na number di telefoon 524- 
7433/523-7720 of por manda un e-mail na cbs@setarnet.aw 
of via directiearbeid@aruba.gov.aw 

PROYECTO 'ARUBAVERSE 2.0' 
TA BAV SAN NICOLAS 


Departamento di Asuntonan Economico, Comercio v Industria 
y su unidad Exprodesk, segun maneho economico di Minister di 
Economia, Comunicacion v Desarovo Sostenibel, sr. Geoffrev 
Wever, ta organisa den colaboracion cu Full Stack Vision FND 
e provecto 'Arubaverse 2.0' na San Nicolas. E provecto lo tin 
varios taver/ meetups mensualmente y lo termina na maart 
2024. E prome meetup na San Nicolas lo tuma luga diaranson 
27 di september na The Hub at San Nicolas (B. v/d Veen 
Zeppenfeldstraat 70-72), di 6:30pm pa 8:00pm. Participacion 
ta gratis v e idioma lo ta papiamento v ingles. Pa por participa 
mester registra na: https://bit.lv/arubaverse 

Version 2.0 


Ministerio di Asuntonan Economico, 
Comunicacion y Desaroyo Sostenibel 


arubaverse.ie 


Provecto 'Arubaverse 2.0' 
Eproyecto'Arubaverse2.0'tawordoorganisapaturentrepreneur 
y comerciante local. Durante e meetups di 'Arubaverse 2.0", 
participantenan lo ricibi informacion tocante 'Free Artificial 
Intelligence (Al) tools”; ‘digital assets latest trends”; con Al 
por yuda bo adapta of crea un modelo comercial nobo; 'user- 
centric design principles”; conocemento di 'computing systems” 
y nan aplicacionan practico; mercadeo digital; 'data-driven 
decision-making'; simplificacion di conceptonan di algoritmo y 
structuranan di data; 'blockchain'; e futuro di e pagonan digital; 
bienes digital/NFT y mucho mas! 


Tambe durante henter e proyecto ta pidi tur participante pa bin 
cu nan laptop pa asina experiencia pa nan mes den un forma 
practico con pa aplica inmediatamente tur loke nan a siña. 


Oradornan local y internacional 

Lo tin varios oradornan local y internacional durante e proyecto 
aki. Pa dia 27 di september 2023, lo tin e oradornan local kende 
ta Media and R&D Coordinator, sr. Alexander Lejuez y tambe 
sr. Bruce Harms di Full Stack Vision FND. 


Pa mas informacion over di e proyecto 'Arubaverse 2.0', por 
tuma contacto cu sra. Sharon Meijer via: s.meijer@deaci.aw 


Media and R&D Coordinator 
Alexander Lejuez 


Location: THE HUB | San Nicolas 


| ANTRAÇCO 

ka Za Sho no aricibie formulariona sol bo por download e formulario via: 522 jectearuba.org e 
3. Tareal: Duna bo cacho un nomber se, 

Tarea 2: Pinta un (of mas) cacho den cura "e 


original y creativo 
D. € pintura mester ta den color y mester ta pinta door diemucha eS Ô 
6. deie = =e a BAR a 
e Ornjstd, na HBK San lolas, ofa e MFA mat cerca dho 
facebookdi `@ 


s À cerr onan daks union da 4 diakdober 2023 Derendarbae pad 


Gabinete Wever-Croes 


8. Lo tinunregalito pa tur e ganadornan culo wordo entrega fin di oktober 


Bo cacho mester ta den cura ynoriba caya 


E E mesier por in fr espacio pae por move den su cura ymas ar Por ex 1S 
Bo vacho odo dus b oacho mester tinun casta of mester por bay osuna 


e esta aulas ebebe y mina reso y adeouado, dus duna bo as 


cuminda di cacho 
e estero cacho maraun lana gubanchipabo tena, pa por "n oorirol ES 


mester piki su sushi sie pupu ora boso keiro 
¿aba bo mascota elder dibestia ora e ta birando malo, ora e mester a? LL zz se 
dana y ora e mester opera por ehempelpa o cachono haya puppies p : 


PET 


4 Y y 4 uy - 37 i > À pu mama a l lo, AE E Mt 2, E E Mo 
e E à 2 2 8 99 rea pa pinta 0 y ; e : ada: 


articipante 


Un nomber faborito pa bo cacho: ku 


MAN 
d 


Number di Telefon di Mayor: ____.___.__________--=>>>>> 


t 


Dialuna 18 September 2023 
— 
D A y 
Yip 


> Informacion 


À 
€ 
4 
Á 
» 
E: 
3. 
a: 
< : 
4 
y 
y: 


so cons occoco coc .n. o. .n.o...oo 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


